Maxim Pavlovič Kovtun

Maxim Pavlovič Kovtun (; * 18. jún 1995, Jekaterinburg, Rusko) je ruský krasokorčuliar súťažiaci v sólovej mužskej kategórii. Je víťaz Finále Grand Prix juniorov 2012 a majster Ruska pre rok 2014. Od roku 2013 je držiteľom najvyššieho ruského štátneho športového vyznamenania „Majster športu Ruska medzinárodného stupňa“ ().Приказ «О присвоении спортивного звания «Мастер спорта России международного класса» № 8-нг от 11 марта 2013 г. [Vyhláška „o udelení športového ocenenia „Majster športu Ruska medzinárodného stupňa“ č.8-ng z 11. marca 2013“], Ministerstvo športu Ruskej federácie

 Osobný život 
Kovtun sa narodil v športovej rodine - jeho otec Pavel Alexejevič Kovtun je bývalý krasokorčuliar, ktorý vystupoval v kategórii „športové dvojice“. Napriek aktívnej trénerskej činnosti však otec syna nikdy netrénoval. Maxim Kovtun má dvoch starších bratov, ktorí sa takisto venovali súťažnému krasokorčuľovaniu a v súčasnosti pôsobia v ľadových revue.

Kovtun začal korčuľovať ako štvorročný, do krasokorčuliarskej školy v rodnom Jekaterinburgu začal chodiť vo veku 7 rokov, venoval sa aj ľadovému hokeju, ale ako desaťročný sa rozhodol venovať iba krasokorčuľovaniu.

 Kariéra 
 Začiatky a juniorská kariéra 
Kovtun začal korčuľovať ako štvorročný v roku 1999 v jeho rodnom meste Jekaterinburg v športovom klube „Lokomotiv“, kde pôsobí aj jeho otec ako krasokorčuliarsky tréner, pod vedením trénerky Mariny Vojcechovskej. V apríli 2007 vyhral svoje prvé veľké preteky staršieho dorastu „Krištáľový koník 2007“ („Хрустальный конёк 2007“) v ruskom Odincove a v roku 2009 prvú etapu Ruského pohára medzi juniormi v Perme. V priebehu roka 2010 sa Kovtun naučil skákať trojitý axel a už vo februári 2011 bol druhý na Európskom olympijskom festivale mládeže. Na jeseň 2011 sa Kovtun presťahoval z Jekaterinburgu do Moskvy, kde trénoval pod vedením Mariny Vojcechovskej a Nikolaja Morozova a zaradil do svojich programov štvoritý toeloop. V septembri 2011 Kovtun vyhral svoju prvú súťaž série Grand Prix juniorov v Brašove a bol druhý na súťaži v Tallinne, vďaka čomu postúpil do finále, kde skončil na štvrtom mieste. V apríli 2012 sa Kovtun zúčastnil ako súčasť ruského národného družstva na Majstrovstvách sveta družstiev v krasokorčuľovaní 2012 v Tokiu.

V lete pred začiatkom sezóny 2012/2013 sa Kovtun rozhodol zmeniť trénera a od Morozova prešiel k Jelene Vodorezovovej Bujanovovej a Tatiane Tarasovovej. Zmena Kovtunovi pomohla zlepšiť výsledky a už v aktuálnej sezóne vyhral obe etapy juniorskej Grand Prix (v Chorvátsku a Nemecku). Vo Finále Grand Prix juniorov v ruskom Soči predviedol najťažšie kaskády skokov - štvoritý toeloop-trojitý toeloop a trojitý axel-trojitý toeloop, vďaka čomu zvíťazil s náskokom 11 bodov pred strieborným Joshuom Farrisom a vytvoril si nový osobný rekord s celkovým skóre 222,31 bodu.

 Seniorská kariéra 
 Sezóna 2012/2013 
Kovtun sa prvýkrát zúčastnil seniorských súťaží v sezóne 2012/2013. V decembri 2012 sa na Majstrovstvách Ruska umiestnil na piatom mieste v súťaži mužov seniorov (kým prvé dve miesta zaručovali priamu nomináciu na nadchádzajúce majstrovstvá Európy, o treťom reprezentantovi mala právo rozhodnúť špeciálna komisia). Na základe rozhodnutia Rady trénerov Ruskej krasokorčuliarskej federácie však Kovtun získal jednu z troch miesteniek na Majstrovstvá Európy 2013 namiesto Konstantina Meňšova (ktorý na ruskom šampionáte skončil tretí). Toto kontroverzné rozhodnutie vyvolalo medzi niektorými krasokorčuliarmi a trénermi nesúhlasné reakcie. Rozhodnutie sa však nakoniec ukázalo ako správne. Na majstrovstvách Európy Kovtun vo voľnej jazde predviedol dva štvorité toeloopy, vylepšil si osobný rekord (226,57 bodu) a umiestnil sa najvyššie zo všetkých ruských reprezentantov, obsadil piate miesto. V marci 2013 Kovtun debutoval na seniorských majstrovstvách sveta, kde obsadil 17. miesto. Prvú seniorskú sezónu zakončil na tímovej súťaži „2013 ISU World Team Trophy in Figure Skating“ v Tokiu, kde skončil ôsmy, pričom tím Ruska skončil na štvrtom mieste.

 Sezóna 2013/2014 
Pre sezónu 2013/14 pripravili Vodorezovová s Tarasovovou svojmu zverencovi rekordne náročné programy obsahujúce až päť štvoritých skokov, v krátkom programe štvoritý toeloop a štvoritý salchov, vo voľnej jazde štvoritý toeloop a dva salchovy. To všetko s úmyslom získať jedinú ruskú miestenku do súťaže mužov na Zimné olympijské hry 2014 v Soči. 

V tejto sezóne absolvoval svoje prvé súťaže v seniorskej sérii „Grand Prix“ („Cup of China 2013“ a „Rostelecom Cup 2013“). Jeho prvou seniorskou súťažou Grand Prix bol „Cup of China 2013“, na ktorej v dvoch programoch predviedol štyri štvorité skoky a získal striebornú medailu pred Číňanom Jen Chan. Aj na druhej súťaži „Rostelecom Cup 2013“ obsadil celkové druhé miesto a vylepšil svoje osobné rekordy (krátky program 92,53 bodu, celkové skóre 240,34 bodu). Týmito výsledkami sa kvalifikoval do svojho prvého seniorského Finále Grand Prix 2013 v japonskej Fukuoke, kde dosiahol nový osobný rekord vo voľnej jazde (164,32 bodu) a celkovo skončil piaty.

Na Majstrovstvách Ruska 2014, ktoré sa konali v decembri 2013 v Soči Kovtun zvíťazil, čím si zabezpečil jedinú miestenku na nadchádzajúce zimné olympijské hry v Soči. V krátkom programe bol druhý, ale predviedol najlepšiu voľnú jazdu a porazil aj trojnásobného olympijského medailistu Jevgenija Pľuščenka.

 Programy 
 Sezóna Krátky program Voľná jazda Exhibícia 2013 – 2014   Flamenco hudba: Pepe Romero choreografia: Piotr Černyšov/Peter Tchernyshev  Klavírny koncert č. 1 hudba: Piotr Iľjič Čajkovskij choreografia: Piotr Černyšov/Peter Tchernyshev  „Summertime“ 2012 – 2013   
 „Lawrence z Arábie“ (soundtrack k filmu)hudba: Maurice Jarre    
 „Casablanca“(soundtrack k filmu)hudba: Max Steiner „Ain't no sunshine when she's gone“ hudba: Bill Withers</small> 2011 – 2012   
 „Murka“ hudba: Nesčastnyj slučaj   
 „Austin Powers“(hudba z filmovej série „Austin Powers“)hudba: George S. Clinton 

 Prehľad výsledkov 
 VýsledkyOficiálna výsledková listina Maxima Kovtuna na stránke ISU Medzinárodné súťaže  Podujatie 2010 – 11 2011 – 12 2012 – 13 2013 – 14 ZOH      Majstrovstvá sveta    17  Majstrovstvá Európy    5  Finále GP     5 GP Cup of China     2 GP Cup of Russia/Rostelecom Cup     2 Medzinárodné juniorské súťaže  Finále Grand Prix juniorov   4  1  JGP Croatia    1  JGP Estonia   2   JGP Germany    1  JGP Romania   1   EOFM  2 J.    Národné súťaže  Majstrovstvá Ruska  11  12  5  1 Majstrovstvá Ruska juniorov  5  3   Tímové súťaže  World Team Trophy    5T / 12P  4T / 8P  GP = súťaž série „Grand Prix“; JGP = súťaž série „Grand Prix juniorov“; WD = odstúpil; J. = juniorský level  T = tímový výsledok; P = osobný výsledok (medaily boli udeľované iba za tímový výsledok) 

 Referencie 

 Iné projekty 

 Externé odkazy 
  Maxim Kovtun na stránke Medzinárodnej korčuliarskej únie
  Profil Maxima Kovtuna na stránke www.fskate.ru

 Zdroj 

Kategória:Ruskí krasokorčuliari
Kategória:Osobnosti z Jekaterinburgu